Híres magyar színésznők, akiket nem feledünk
2018.03.19. LK
Magyarországon számtalan tehetséges és gyönyörű színésznőt láthattunk a színpadon vagy éppen a vásznon. Vannak azonban közöttük is kiemelkedőek, akik olyat alkottak, amit sohasem fogunk elfeledni.
Lorán Lenke Jászai Mari-díjas magyar színésznő, érdemes és kiváló művész, a Halhatatlanok Társulatának örökös tagja. 1927. május 1.-én született Győrben. 1935-ben az első szerepe Ámor volt a Tannhäuserben. Makay Margit stúdiójában kezdett el színészetet tanulni, 1943-ban a Fővárosi Operettszínházban dolgozott. 1945-1966 között a Művész Színház, a Vidám Színpad, a Magyar Néphadsereg Színháza, végül a Petőfi Színház tagja volt. Az évek során pedig számtalan filmben, színdarabban és sorozatban szerepelt.
2017 augusztus 27 -én hunyt el.
Jászai Mari-díj (1968)
Az Új Színház örökös tagja (2005)
Táncsics Mihály-életműdíj (2007)
Pepita-díj (2009)
Marton Frigyes-díj (2012)
Kiváló művész (2015)
Bara Margit Éva 1928, június 21-én született. A kolozsvári Színiakadémián tanult egy évig, eredetileg balerina szeretett volna lenni, alkati adottságai azonban nem feleltek meg erre a pályára. Az 1950-es és 1960-as években színházban is játszott, ám több filmszerepet is kapott, és ezeknek köszönheti leginkább magyarországi sikereit.
Bara Margit sikeres karrierjét egy alaptalan és rosszindulatú rágalomhadjárat törte derékba, amely ellen a művésznő védekezni sem tudott, hiszen pletykákról volt szó, hivatalosan semmi sem hangzott el ellene, megvádolói sosem adták nevüket és arcukat a rágalmakhoz. Az ügy Onódy Lajosnak, az Éttermi és Büfé Vállalat akkori igazgatójának büntetőügyéhez kapcsolódik. A pletykáknak köszönhetően a színésznő nem kapott már jelentős szerepeket, és végül ő maga döntött úgy, hogy ilyen megalázó körülmények között nem dolgozik tovább a szakmában.
2016. október 25-én hajnalban hunyt el hosszan tartó, súlyos betegség után. Budapest és az Emberi Erőforrások Minisztériuma saját halottjának tekinti.
Farkas-Ratkó-díj (1964)
Balázs Béla-díj (1967)
A Magyar Köztársasági Érdemrend tisztikeresztje (1992)
Magyar Filmszemle Életműdíja (2011)
A legendás magyar színésznő, Kanczler Katalin Mária néven született, 1910. december 8-án. A színésznő szegénységben nőtt fel, gyermekkora nem volt túl boldog, hiszen apja szíjjal ütötte őt és testvéreit, nem olvashattak újságot, és nem járhattak színházba sem. Katalin később egy segélyakció keretein belül öt évig tanulhatott külföldön. Apja halála után 1931-ben férjhez ment, a nála 30 évvel idősebb Vargha Rezsőhöz, ám a házasság nem tartott túl sokáig, néhány hónap után el is váltak.
Egy budai mulatóban ismerkedett meg Egyed Zoltánnal, aki a menedzsere lett, és igazi sztárt faragott a gyönyörű hölgyből. A színházi tanulmányait 1936-ban kezdte, menedzsere mutatta be Cs. Aczél Ilonának is, akinek a színi tanodájában sajátíthatta el a szakma fortélyait. 1939 és 1941 között a Pesti, és a Vígszínházban lépett fel.
1951-ben a színésznő elhagyta Magyarországot, és New Yorkban kezdett új életet, ahol egy butikot nyitott, és lényegében teljesen eltűnt a média világából.
1990. február 8-án hunyt el, február 19-én Budapesten, a Szent István-Bazilikában ravatalozták fel.
Posztumusz Világ Igaza kitüntetés Jad Vasem Intézet (2004)
Ópusztaszer volt az első magyar országgyűlés helyszíne, legalábbis egyes legendák szerint. Mostani cikkünkben bemutatjuk nektek ezt a csodálatosan szép települést, ismerjétek meg Ópusztaszert!
A Csodaszarvas: Az egyik leghíresebb magyar mese-legenda. Az Anjou-házból származó... Tovább
Rendszerváltás: A rendszerváltás Magyarországon szűkebb értelemben véve azon korszakot... Tovább
Érdekességek Magyar Magyarság Történelem